**Samarbeidsavtale mellom Senter for lindrende behandling (SLB) ved Sykehuset Østfold og kommunale palliative enheter i sykehusets opptaksområde**

* Indre Østfold kommune, palliativ enhet ved Indre Østfold helsehus
* Halden kommune, palliativ enhet ved Halden Helsehus
* Sarpsborg kommune, palliativ enhet ved Helsehuset Sarpsborg
* Fredrikstad kommune, palliativ enhet ved Fredrikstad Helsehus
* Moss kommune, palliativ enhet ved Peer Gynt helsehus i Moss.

Avtalen gjelder for pasienter som har en kreftsykdom og som er i behov av avansert lindrende behandling i palliative enheter i kommunene.

Formål med avtalen er å bidra til god samhandling mellom sykehus og kommuner og sikre god oppfølging av pasientene

Herunder:

* Tverrfaglig visitt med felles gjennomgang av pasientens behandlingsbehov
* Kompetanseoverføring mellom spesialist- og kommunehelsetjenesten.
* Konferering mellom palliative enheter og sykehus.

**Gjennomføring:**

**Tverrfaglig visitt:**Palliativ enhet i kommunen og SLB i Sykehuset Østfold har et fast digitalt møtepunkt for tverrfaglig visitt og faglig utveksling.

* Møter holdes hver 14.dag gjennom NHN-løsningen JOIN. Møtenummer: 91916776
* Deltagere i møtene er Senter for lindrende behandling (SLB) med lege og sykepleier og tverrfaglig team fra kommunen med minimum lege og sykepleier ved palliativ enhet
* Sykepleier fra den enkelte palliative enhet melder inn behovet for tverrfaglig visitt, eventuelt beskjed om at det ikke er behov, dagen i forveien eller senest på morgenen samme dag. Navn på pasientene som skal tas opp meldes samtidig slik at SLB lege kan forberede seg.
* Møtene gjennomføres som en tverrfaglig digital visitt med felles gjennomgang av pasientens behandlingsbehov.
* Sykepleier fra hjemmetjenesten og fastlege kan delta på møte om sine pasienter der det planlegges videre oppfølging i hjemmet. Kommunen vurderer deltagelsen.
* Ved spesielle behov, kan fysisk oppmøte for vurdering av pasient avtales.
* På pasienter som følges av SLB sender palliativ enhet epikrise til SLB ved utreise

**Kompetanseutvikling – undervisning – erfaringsdeling**

* SLB ønsker å tilby undervisning til palliative enheter.
* Undervisningstema som kommunen ønsker meldes inn på forhånd til SLB. Likeledes meldes tema som SLB ønsker og ser behov for til palliativ enhet.
* Ved generell undervisning på møtene med palliativ enhet kan det være tilstede helsepersonell fra andre avdelinger. Palliativ enhet i kommunen organiserer deltakelsen fra andre avdelinger.

**Konferering mellom kommuner og sykehus.**

* **SLB-telefonen: 901 08 242** – har åpningstid alle hverdager kl. 08-15 for henvendelser fra helsetjenesten, pasienter og pårørende.
* Utenom åpningstiden på SLB-telefonen skal henvendelser om akutt kreftrelatert sykdom og forverring gå til **kreftavdelingens kontakttelefon 96 09 00 18.**

Henvendelser om resepter skal som hovedregel til fastlege.

**Samarbeidsavtalens begrensninger:**

Tverrfaglige visitter ved palliative enheter /undervisning utgår under sommerferieavvikling.

Ved uforutsett fravær eller annet som gjør at sykehuset ikke kan gjennomføre tverrfaglig visitt / opplæring som avtalt, vil aktuell palliativ enhet få beskjed så tidlig som mulig.

Det er ønskelig med evaluering av avtalen årlig.

Kommuner som ikke inngår i avtalen tar kontakt med SLB ved behov.

Det vises også til **Avtale – Kompetansenettverk for ressurssykepleiere i palliasjon og kreftomsorg**.